கேள்வி: அன்பாலயா பிலிம்ஸ் - வரலாறு என்பது என்ன?
பதில்: நிறுவனத்தை கே. பிரபாகரன் வழிநடத்துகிறார், பின்னர் அவர் அன்பாலயா பிரபாகரன் என்ற திரைப் பெயரைத் தழுவினார். 1990 களில், இந்த நிறுவனமானது புதிய இயக்குனர்களைக் கொண்டு குறைந்த செலவிலான தமிழ்த் திரைப்படங்களை தயாரிப்பதற்கான சிறப்பான நிபுணத்துவத்தைப் பெற்றது. இந்த நிறுவனம் அறிமுகப்படுத்திய சில இயக்குனர்களில் அகத்தியன் (திரைப்பட இயக்குநர்), பிரபு சாலமன் ஆகியோர் அடங்குவர். படத் தயாரிப்பு மட்டுமல்லாமல், பிரபாகரன் தனது தயாரிப்புகளில் வரும் படங்களில் பெரும்பாலும் எதிர்மறை வேடங்களில் நடித்தார். 2000 களின் முற்பகுதியில், தன் நிறுவனத்தின் தயாரிப்பில் ஒரு படத்தில் நடிக்க அர்ஜுன் பிரபாகரன் ஒப்பந்தம் செய்துகொண்டார். இருவரும் ஆரம்பத்தில் சாஜி கைலாஸ் இயக்கும் ''சாணக்யா'' என்ற படத்திற்காக அணிசேர திட்டமிட்டனர். ஆனால் பின்னர் அந்த படத்தை கைவிட்டு, அர்ஜுன் இயக்கி நடித்த ''பரசுராம்'' (2003) என்ற படத்தை தயாரித்தார். 2004 ஆம் ஆண்டில், நவீன் சந்திரா, மது ஷாலினி, அக்சயா (நடிகை) ஆகியோர் முக்கிய வேடங்களில் நடித்த ''பழனியப்பா கல்லூரி'' (2007) என்ற குறைந்த செலவில் தயாரிக்கபட்ட கல்லூரி நாடக படத்தை தயாரிப்பதன் வழியாக நிறுவனம் மீண்டும் படத்தாரிப்புக்கு வந்தது. தயாரிப்பு சிக்கல்களை எதிர்கொண்ட படமானது வெளியீட்டின்போது வந்தவழி தெரியாமல் போய்விட்டது. படத்தயாரிப்பில் நிறுவனம் மந்தமானதைத் தொடர்ந்து, பிரபாகரன் நடிகராக பணியாற்றத் தொடங்கினார் மற்றும் சிறிய துணை வேடங்களில் தோன்றினார். அவர் தமிழ்த் திரைப்பட தயாரிப்பாளர்கள் சங்கத்தில் தீவிரமாக ஈடுபட்டார்.